Stipendije OTP banke za djecu bez odgovarajuće roditeljske skrbi

**Naziv natječaja:** Drugačiji svijet

**Razina studija:** prijediplomski i diplomski studij
**Područje studija:** nije definirano
**Mjesto studiranja:** Republika Hrvatska
**Rok za prijavu:** 31.10. 2024.
**Kontakt institucija:** OTP banka d.d., Domovinskog rata 61, Split

**OTP banka d.d. raspisuje**

**N A T J E Č A J
ZA DODJELU STIPENDIJA DJECI BEZ ODGOVARAJUĆE RODITELJSKE SKRBI**

**I. OPĆI PODACI**

OTP banka d.d. raspisuje natječaj za dodjelu stipendija djeci bez odgovarajuće roditeljske skrbi. OTP banka d.d. dodjeljuje 12 stipendija u iznosu 300,00 eura mjesečno kako slijedi:

* 4 (četiri) stipendije studentima prve godine prijediplomskih studija koji su u redovitom statusu studenta na visokim učilištima u Republici Hrvatskoj, a koji su u akademskoj godini 2024./2025. po prvi puta upisali prvu godinu prijediplomskog studija na visokim učilištima u Republici Hrvatskoj.
* 8 (osam) stipendija studentima viših godina prijediplomskog ili diplomskog studija koji su u redovitom statusu studenta na visokim učilištima u Republici Hrvatskoj, a koji su u akademskoj godini 2024./2025. po prvi puta upisali višu godinu prijediplomskog i diplomskog studija na visokim učilištima u Republici Hrvatskoj.

Trajanje stipendije ugovara se za cijeli period studiranja odnosno do završetka upisanog studija pod uvjetom da student redovno izvršava svoje studentske obveze i ima redoviti status studenta na visokom učilištu u Republici Hrvatskoj. Stipendija se isplaćuje svih 12 mjeseci u godini počevši od 1. listopada 2024.

Prijava se vrši popunjavanjem prijavnice koja se nalazi na internetskoj stranici OTP banke d.d. [www.otpbanka.hr](http://www.otpbanka.hr). Prijave se šalju na e-mail adresu stipendije@otpbanka.hr ili putem pošte na adresu:

**OTP banka d.d.**

**Odjel korporativnih komunikacija**

**Domovinskog rata 3**

**23 000 Zadar**

**„Za natječaj za dodjelu stipendija“**

Rok za podnošenje molbi je 15 dana od dana objave natječaja, **zaključno s četvrtkom, 31. listopada 2024**. godine **do 12:00 sati**.

Kao datum podnošenja prijave uzimat će se datum elektroničkog zaprimanja prijave ili datum potvrde o primitku pošiljke ili drugi dokaz o plaćenoj cijeni poštanske usluge (račun/faktura).

**II. UVJETI ZA DODJELU SREDSTAVA**

Pravo sudjelovanja na natječaju za dodjelu stipendija OTP banke d.d. imaju studenti koji udovoljavaju sljedećim uvjetima:

* da su državljani Republike Hrvatske
* da su prijavljeni kandidati djeca bez odgovarajuće roditeljske skrbi
* da nisu, osim iz opravdanih razloga, ponavljali razred u srednjoj školi
* da su završili srednju školu
* da su redovno upisali prvu godinu studija ili višu godinu studija u akademskoj godini 2024./2025.
* da nisu, osim iz opravdanog razloga ponavljali godinu studija (što se dokazuje vjerodostojnom medicinskom ili nekom drugom dokumentacijom).

**III. KRITERIJI ZA DODJELU SREDSTAVA**

Kriterij za utvrđivanje liste kandidata za dodjelu stipendije studentima prve godine prijediplomskog studija su:

* postignute ocjene po završetku svakog razreda srednje škole
* uspjeh na državnoj maturi
* pohvale i posebne nagrade u srednjoj školi
* uspjesi u dodatnim aktivnostima (natjecanja u znanju državna i međunarodna, sportska natjecanja)

Kriterij za utvrđivanje liste kandidata za dodjelu stipendije studentima viših godina studija su:

* prosjek ocjena na završenim godinama studija
* pohvale i posebne nagrade na studiju
* uspjesi u dodatnim aktivnostima (natjecanja u znanju državna i međunarodna, sportska natjecanja)

**IV. DOKAZI O ISPUNJAVANJU UVJETA I KRITERIJA**

Uz popunjenu prijavnicu potrebno je priložiti:

* presliku domovnice
* presliku svjedodžbi o ostvarenom uspjehu od 1. do 4. razreda srednje škole i dokument o uspjehu na državnoj maturi
* dokaz o sudjelovanju na natjecanjima u znanju državnim ili međunarodnim i ostvaren uspjeh
* dokaz o sudjelovanju na sportskim natjecanjima i ostvaren uspjeh
* dokaz o pohvalama i posebnim nagradama u srednjoj školi ili na studiju
* potvrdu o upisu na studij kao redovni student za akademsku godinu 2024./2025.
* original prijepisa ocjena s vidljivim napredovanjem kroz studijske godine, ocjenama i stečenim ECTS bodovima ili indeks.
* rješenje o dodjeli skrbništva ili priznavanju prava na socijalnu uslugu smještaja koju izdaje nadležna ustanova iz područja socijalne skrbi za studenta koji je pod skrbništvom ili je kao dijete bio pod skrbništvom ili mu je priznato pravo na socijalnu uslugu smještaja ili mu je kao djetetu bilo priznato pravo na socijalnu uslugu smještaja na temelju propisa iz područja socijalne skrbi – potvrda Hrvatskog zavoda za socijalni rad, nadležnog područnog ureda

**V. ZAVRŠNE ODREDBE**

Prijave s nepotpunom dokumentacijom i prijave koje ne budu podnesene u propisanome roku neće se razmatrati.

Dopuna dokumentacije kao prilog prijavi koja pristigne izvan utvrđenoga roka za podnošenje prijava neće se razmatrati.

Prijavljeni kandidati bit će obaviješteni o rezultatima natječaja najkasnije 30 dana od dana isteka roka za podnošenje molbi.

Kandidati koji su stekli pravo na stipendiju bit će pozvani od OTP banke d.d. na potpisivanje ugovora o stipendiranju.

Ako kandidat iz bilo kojeg razloga odustane od zaključivanja ugovora o stipendiranju ili u roku od mjesec dana od zakazanog termina za potpisivanje ugovora ne potpiše ugovor o stipendiranju, ugovor se zaključuje sa sljedećim kandidatom na listi prvenstva.